ai4bharat/Pralekha huggingface dataset:
وزارت خزانہ
فرید آباد سی جی ایس ٹی عہدیداروں کی اینٹی ایویژن ٹیم ’’گرین واریئرس‘‘ نے 21 گوداموں کے ساتھ غیر قانونی پٹاخوں کے ریکیٹ کا پردہ فاش کیا، تقریباً 51 لاکھ روپے ضبط کیے
پنچکولہ سی جی ایس ٹی زون کے سی جی ایس ٹی کمشنریٹ فرید آباد کی ٹیکس چوری کی روک تھام کی برانچ کو ایک اطلاع ملی کہ میسرز آر پی انٹرپرائزز جس کا کاروبار کا رجسٹرڈ اصل مقام گاؤں-بگھولا، ضلع پلول، ہریانہ اور اضافی احاطے سیہی گیٹ، بلبھ گڑھ، ہریانہ میں ہے،بغیر رسید کے پٹاخوں کی خرید و فروخت میں مصروف ہے۔ اسی کے مطابق، ٹیکس چوری کی روک تھام کی برانچ ، سی جی ایس ٹی کمشنریٹ فرید آباد نے 12 اکتوبر 2022 کو سی جی ایس ٹی ایکٹ، 2017 کی دفعہ 67  کے تحت بیک وقت تلاشی لی، جو پوری رات تک جاری رہی۔
گاؤں - بگھولا، ضلع - پلول، ہریانہ میں کاروبار کی مرکزی رجسٹرڈاصل جگہ ایک بہت بڑا احاطہ تھا، جس میں 21 گودام تھے، جو ایک انتہائی دور دراز کے ناقابل رسائی علاقے میں واقع تھا اور جہاں بجلی بھی نہیں تھی اور جہاں سانپوں کی بھرمار تھی اور جو پانی میں ڈوبا ہوا تھا۔ ٹیکس چوری کی روک تھام کی برانچ کے افسران ٹریکٹروں پر بڑی مشکل سے احاطے میں پہنچے کیونکہ وہاں کوئی موٹر سائیکل جانے والی سڑک نہیں تھی اور علاقہ بہت زیادہ پانی میں ڈوبا ہوا تھا۔
ٹیکس چوری کی روک تھام کی برانچ کے افسران نے مذکورہ احاطے کو کروڑوں روپے کی مالیت کے پٹاخوں سے بھرا پایا، جسے ضبط کرکے احاطے کو سیل کردیا گیا ہے۔ اس کے علاوہ، افسران نے پچاس لاکھ اٹھاسی ہزار  روپے کی بے حساب نقد رقم بھی ضبط کی ہے جس کے ساتھ بہت ساری "کچی پرچی اور دیگر دستاویزات" بھی ضبط کی گءی یہیں جو بڑے پیمانے پر جی ایس ٹی کی چوری کی طرف اشارہ کرتے ہیں۔ مزید تحقیقات جاری ہیں۔
یہ اجاگر کرنا مناسب ہے کہ 10/10/2022کے معزز سپریم کورٹ اور نیشنل گرین ٹریبونل  کے حالیہ احکامات کی بنیاد پر، ہریانہ حکومت نے سبز پٹاخوں کے علاوہ ہر قسم کی آتش بازی کے پٹاخوں کی تیاری، فروخت اور استعمال پر پابندی لگانے کی ہدایت کی ہے۔
اس سرچ آپریشن نے ایک بار پھر ثابت کر دیا ہے کہ سی بی آئی سی اور اس کے ڈی آر آئی، ڈی جی جی آئی، اینٹی ایویشن برانچز وغیرہ جیسے بازو نہ صرف ٹیکس چوری کو روک رہے ہیں بلکہ ملک کے ماحول کی حفاظت بھی کر رہے ہیں۔ اس روایت کی پیروی کرتے ہوئے، ٹیکس چوری کی روک تھام کی برانچ، سی جی ایس ٹی کمشنریٹ فرید آباد نے بھی "گرین واریئرز" کے طور پر اپنی ذمہ داری کو نہایت تندہی سے نبھایا ہے۔
بجلی کی وزارت
پی ایف سی لمٹیڈ کی طرف سے 5000 ہزار کروڑروپے مالیت کے ڈبینچرز کا عوامی اجرا 15 جنوری 2021 کو شروع ہوگا
الاٹمنٹ پہلے آؤ پہلے پاؤ کی بنیاد پرہوگا
پاورفائنناس کارپوریشن لمٹیڈ ،بھارت میں سرکردہ مالی اداروں میں سے ایک ہے۔ جس میں بجلی کے شعبے پرتوجہ دی جاتی ہے ۔ یہ ادارہ 15 جنوری 2021 کو ، 5000 کروڑروپے کے سکیورڈ ، قابل معاوضہ نان کنورٹیبل ڈبینچرز کا عوامی اجرا کرے گا۔ بنیادی قیمت 500 کروڑروپے ہے ۔جس میں 4500 کروڑروپے تک کے سبسکرپشن کو برقراررکھنے کا متبادل حاصل ہے۔ جس کی کل قیمت 5000 کروڑروپے تک ہے اور جسے رکھنے کی حد 10000 کروڑروپے تک کی ہے۔ نان کنورٹیبل ڈبینچرز  کی بظاہر قیمت ایک -ایک ہزار روپے ہے۔پہلے اجرا کی آخری تاریخ 19 جنوری 2021 ہے ،جس میں پہلے اختتام یا توسیع کا متبادل موجودہے ،جیسا کہ پی ایف سی کے بورڈ آف ڈائریکٹرز یا اس سے متعلق ایک تشکیل دی گئی کمیٹی نے فیصلہ کیا ہو ۔
پہلے عوامی اجرا کے تحت تین ، پانچ ،دس اور 15سال کی مدت کے متبادل کی پیش کش کی گئی ہے۔ پہلی سیریز کے تحت تین سال کی این سی ڈی مدت میں 4.65 فیصد سالانہ سے 4.80 فیصد سالانہ کی فکسڈ کوپن شرح کی پیش کش کی جائے گی، جبکہ دوسری سیریز کے تحت پانچ سال کی این سی ڈی مدت میں 5.65 فیصد سالانہ سے 5.80فیصد سالانہ کی فکسڈ کوپن شرح کی پیش کش کی جائے گی ، جس کا انحصارسرمایہ کاروں کے زمروں پر ہے۔دس سال کی این سی ڈی مدت میں سود کی فکسڈ اور کم زیادہ ہونے والی دونوں شرحوں کے متبادلوں کی پیش کش کی گئی ہے۔ فکسڈ کوپن کی شرح 6.63 فیصد سالانہ سے 7.00فیصد سالانہ ہے۔ دوسری طرف ، کم زیادہ شرحو ںوالا کوپن ،بینچ مارک ایف آئی ایم ایم ڈی اے دس سال جی سیک  + 55 بیسس پوانٹ کی 80 بیسس پوانٹ تک توسیع پر مبنی ہے،جس کا انحصار ابتدائی اور انتہائی شرح پر ہے اور جس کا انحصار سرمایہ کارو ں کے زمرے پر ہے ۔ 15 سال کی این سی ڈی مدت میں فکسڈ کوپن کی بہت سی شرحوں کی پیش کش کی گئی ہے جس میں کوپن کی زیادہ سے زیادہ شرح 7.15 فیصدسالانہ ہے۔
این سی ڈی کی تمام سیریز میں ،د س این سی ڈی کے لئے کم سے کم درخواست کی مجموعی قدر 10000 روپے ہے اور ایک این سی ڈی کے کئی پہلوؤں کی بظاہر قدر
وزیراعظم کا دفتر
وزیراعظم کل ‘شری رام جنم بھومی مندر ’ کا سنگ بنیاد رکھے جانے کے موقع پر عوامی تقریب میں شرکت کریں گے
نئی دہلی، 4 اگست 2020، وزیراعظم جناب نریندر مودی کل ایودھیا میں ‘شری رام جنم بھومی مندر ’ کا سنگ بنیاد رکھے جانے کے موقع پر عوامی تقریب میں شرکت کریں گے۔
اس تقریب سے قبل وزیراعظم ہنومان گڑھی میں پوجا اور درشن میں حصہ لیں گے۔ اس کے بعد وہ شری رام جنم بھومی کے لئے روانہ ہوں گے، جہاں وہ ‘بھگوان شری رام للا وراجمان ’ کی پوجا اور درشن میں حصہ لیں گے۔اس کے بعد وہ ایک پاریجات کا پودا لگائیں گے اور اس کے بعد بھومی پوجن کریں گے۔
وزیراعظم سنگ بنیاد رکھے جانے کی نشانی کے طور پر ایک تختی کی نقاب کشائی کریں گے اور ‘شری رام جنم بھومی مندر’ پر یادگاری ڈاک ٹکٹ بھی جاری کریں گے۔
۔۔۔۔۔۔۔۔۔۔۔
م ن۔ ا گ۔ن ا۔
U- 4312
(
امور صارفین، خوراک اور عوامی تقسیم کی وزارت
مرکز نے دالوں کے ذخیرے کے انکشاف کی نگرانی کے لیے اپنی کوششیں تیز کیں
مرکز نے دالوں کے درآمد کنندگان کو معمول کے شفاف طریقے سے اسٹاک کی دستیابی کے بارے میں بتانی کی ہدایت دی
ریاستوں/ مرکز کے زیر انتظام علاقوں سے اسٹاک ڈیکلریشن پورٹل پر رجسٹرڈ اداروں کی تعداد بڑھانے کے لیے تمام ذرائع تلاش کرنے کی درخواست کی گئی ہے
صارفین کے امور کے محکمے کے سکریٹری جناب روہت کمار سنگھ نے بڑے دالوں کے درآمد کنندگان کو ہدایت دی کہ وہ اس بات کو یقینی بنائیں کہ ان کے پاس دستیاب تمام اسٹاک کا باقاعدہ طور پر شفاف طریقے سے اعلان کیا جائے۔ انہیں مشورہ دیا گیا کہ وہ کسی بھی اسٹاک کو روک کر نہ رکھیں جس سے مقامی مارکیٹ میں دالوں کی دستیابی میں خلل پڑے۔
دریں اثناء ایڈیشنل سیکرٹری محترمہ ندھی کھرے کی چیئرمین شپ میں کمیٹی نے آج تمام ریاستوں/ مرکز کے زیر انتظام علاقوں کے ساتھ ایک میٹنگ کی جس میں ان سے اسٹاک ڈیکلریشن پورٹل پر رجسٹرڈ اداروں کی تعداد بڑھانے کے لیے تمام ذرائع تلاش کرنے کی درخواست کی گئی جس میں ایف ایس ایس اے آئی لائسنس یافتہ، اے پی ایم سی رجسٹرڈ تاجر، دالوں کے جی ایس ٹی رجسٹرڈ تاجر وغیرہ شامل ہیں۔ اعلان کردہ اسٹاک کی توثیق کرنے کے لیے ریاستوں سے بھی درخواست کی گئی کہ گودام کی خدمات فراہم کرنے والوں، سرکاری اور نجی دونوں سے معلومات حاصل کریں۔ بندرگاہوں سے دالوں کی بروقت نقل و حمل کو یقینی بنانے کے لیے کسٹم بانڈڈ گوداموں میں درآمدی دالوں کے اسٹاک کی نگرانی کرنے کی ضرورت پر بھی زور دیا گیا۔
حکومت نے مل مالکان، اسٹاکسٹ، تاجروں، درآمد کنندگان وغیرہ کی طرف سے دالوں کے اسٹاک کے انکشافات کی نگرانی کے لیے اپنی کوششیں تیز کردی ہیں تاکہ یہ یقینی بنایا جاسکے کہ تور کی قیمتیں معمول پر آئیں اور مقامی مارکیٹ میں تور کی دستیابی اور کم قیمت کو یقینی بنایا جائے۔
محکمہ، صارفین کے لیے دالوں کی دستیابی اوران کی کم قیمت کو یقینی بنانے کے لیے ویلیو چین کے تمام اسٹیک ہولڈرز کے ساتھ بات چیت کرنے کا بھی منصوبہ بنا رہا ہے۔
دالوں کی ایسوسی ایشنز اور درآمد کنندگان نے شفاف طریقے سے اسٹاک کے بارے میں بتانے میں دل سے تعاون کی یقین دہانی کرائی ہے۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ کا کہنا ہے کہ ’’سبزمعیشت‘‘ہندوستان کی مستقبل کی ترقی میں ایک نیا باب جوڑنے جا رہی ہے
بائیو اکانومی آنے والے وقت میں ذریعہ معاش کا ایک بہت ہی منافع بخش ذریعہ ہوگا: ڈاکٹر جتیندر سنگھ
وزیراعظم جناب مودی کے ذریعہ اعلان کردہ ’’ انوسندھن نیشنل ریسرچ فاؤنڈیشن، کے پاس بہت زیادہ غیر سرکاری وسائل ہوں گے‘‘: ڈاکٹر جتیندر سنگھ
’’قومی تعلیمی پالیسی - 2020 نوجوانوں کو ان کی ساری زندگی ’اپنے توقعات کے قیدی‘ کے طور پر رہنے سے آزاد کرے گی‘‘
سائنس اور ٹیکنالوجی کے مرکزی وزیر مملکت  ؛وزیراعظم کے دفتر، عملہ ، عوامی شکایات ، پنشن ، ایٹمی توانائی اورخلاکے وزیر مملکت ڈاکٹرجتیندرسنگھ نے’’گرین ربن چیمپئنز‘‘کانکلیو کے دوران ایک خصوصی انٹرویو میں کہا کہ ’’گرین اکانومی‘‘ ہندوستان کی مستقبل کی ترقی میں ایک نیا اضافہ ہونے جا رہی ہے۔
ڈاکٹر جتیندر سنگھ نے کہا، اسٹارٹ اپس اور ریسرچ اینڈ ڈیولپمنٹ میں انڈسٹری کا حصہ شروع سے ہی ہونا چاہیے۔
انہوں نے کہا کہ ’’بڑی صنعتی مصروفیت اور صنعت کی شمولیت کے ساتھ گرین فنانسنگ شروع سے ہی ضروری ہے کیونکہ یہ میرا خیال ہے کہ بصورت دیگر آپ ایک خاص نقطہ سے آگے نہیں بڑھ سکتے‘‘۔
ڈاکٹر جتیندر سنگھ نے کہا کہ بائیو اکانومی آنے والے وقت میں ذریعہ معاش کا ایک بہت ہی منافع بخش ذریعہ بننے جا رہا ہے۔
انھوں نے کہا کہ ’’2014 میں، ہندوستان کی بایو اکانومی تقریباً 10 بلین ڈالر تھی، آج یہ 80 بلین ڈالر ہے۔ صرف 8/9 سالوں میں اس میں 8 گنا اضافہ ہوا ہے اور ہم 2025 تک 125 بلین ڈالر ہونے کے منتظر ہیں ‘‘۔
ڈاکٹر جتیندر سنگھ نے کہا کہ وزیر اعظم جناب نریندر مودی کے ذریعہ اعلان کردہ انوسندھن نیشنل ریسرچ فاؤنڈیشن  کے پاس بہت زیادہ غیر سرکاری وسائل ہوں گے۔ انہوں نے کہا کہ اس کے نتیجے میں، پبلک اور پرائیویٹ سیکٹر کے درمیان حد بندی کافرق ختم ہو جائے گا اور مستقبل میں ترقی کے لیے زیادہ ہم آہنگی ہو گی۔
انھوں نے کہاکہ ’’نیشنل ریسرچ فاؤنڈیشن ایک تھنک ٹینک کے طور پر بھی کام کرے گی، اس کے پاس ان موضوعات کا بھی فیصلہ کرنے کا مینڈیٹ ہے، جن پر منصوبوں کو شروع کیا جانا اور فنڈ کیاجاناہے اور ضروریات یا مستقبل کے تصورات/پروجیکشنز پر منحصر ہے، نیز بین الاقوامی تعاون کا بھی فیصلہ کیاجانا ہے۔ انہوں نے مزید کہا، ’’این آر ایف کے پاس زیادہ سائنسی نقطہ نظر ہو گا تاکہ اختراع وقت کے گھماؤ میں گم نہ ہو‘‘۔
انوسندھان این آر ایف ایکٹ کو پارلیمنٹ نے حالیہ مانسون اجلاس میں منظور کیا تھا، جس میں پانچ سالوں میں 50,000 کروڑ روپے کا بجٹ تھا۔ این آرایف پورے ہندوستان کی یونیورسٹیوں، کالجوں، تحقیقی اداروں اور آراینڈ ڈی لیبارٹریوں میں تحقیق اور اختراع کے کلچر کو فروغ دے گا اور ہندوستان میں کلین انرجی ریسرچ اور مشن انوویشن کو مزید تحریک دے گا۔ اس کی 70 فیصد فنڈنگ غیر سرکاری ذرائع سے آئے گی۔
ڈاکٹر جتیندر سنگھ نے کہا، پی ایم مودی کی طرف سے جو سب سے بڑا انقلاب لایا گیا ہے وہ قومی تعلیمی پالیسی، این ای پی -2020 ہے۔ اس سے طلبا کو اپنی اعلیٰ تعلیم کے سلسلے کو انجینئرنگ سے ہیومینیٹیز اور اس کے برعکس ان کی اہلیت کی بنیاد پر تبدیل کرنے کی اجازت ملے گی۔
’’اس کا ہماری زندگی کے ہر شعبے، یہاں تک کہ ہماری ذہنی صحت پر بھی اثر پڑے گا۔ جیسا کہ میں نے کہا، شہری یا نوجوان اپنی ساری زندگی ’اپنی امنگوں کے قیدی‘کے طور پر نہیں گزاریں گے جن کی اصل میں ان کے والدین نے پرورش کی تھی۔
ایک سے زیادہ داخلے/خارج کے اختیارات کی فراہمی کے ساتھ، این ای پی -2020 کا ایک مقصد تعلیم سے ڈگری کو ڈی لنک کرنا ہے۔ تعلیمی لچک مختلف اوقات میں کیریئر کے مختلف مواقع سے استفادہ کرنے سے متعلق طلباء پر ان کی داخلی سیکھنے اور موروثی قابلیت کے لحاظ سے مثبت اثر ڈالے گی۔
وزارت خزانہ
خزانے اورکارپوریٹ امور کے وزیر مملکت نے، ڈجیٹل معیشت اور اسٹارٹ اپس کے نمائندوں کے ساتھ بجٹ سے پہلے کا صلاح ومشورہ کیا
نئیدہلی17جون۔خزانے اور کارپوریٹ امور کے وزیر مملکت جناب انوراگ ٹھاکر نے آنے والے عام بجٹ 20-2019 کے سلسلے میں ڈجیٹل معیشت اور اسٹارٹ اپس کے نمائندوں سے بجٹ سے پہلے کا صلاح ومشورہ کیا۔
اس میٹنگ میں تبادلہ خیال کے خاص موضوعات میں ڈاٹا مسائل مثلاََ اقتصادیات ، مالیات اور آب وہوا کی پیش گوئی کو بہتر بنانے میں بِگ ڈاٹا ٹکنالوجی کا استعمال ، بڑے ڈاٹا سیٹوں کے تجزیہ سے فائدہ اٹھانے ، ایس ایم ای سیکٹر کے لئے بگ ڈاٹا ٹکنالوجی کا استعمال اور عوامی حکمرانی کے لئے بگ ڈاٹا کی صلاحیت کا استعمال وغیرہ شامل ہیں، جو دیگر موضوعات تبادلہ خیال میں چھائے رہے، اُن میں ڈجیٹل بنیادی ڈھانچے اور حکومت کے رول ، ڈجیٹل معیشت کا ضابطہ خاص طور پر پرائویسی ، صارفین کے تحفظ اور مالی ضابطے نیز سافٹ وئیر جیسی خدمات شامل تھیں۔
خزانے اور کارپوریٹ امور کے وزیر مملکت کے علاوہ اس میٹنگ میں خزانے کےسکریٹری جناب سبھاش سی گرگ ، اخراجا ت کے سکریٹری گریش چندر مرمو ، مالیہ کے سکریٹری جنا ب اجے بھوشن پانڈے ، ڈی آئی پی اے ایم کے سکریٹری جناب اتانوچکرورتی ، الیکٹرانکس اور اطلاعاتی ٹکنالوجی کے محکمے کے سکریٹری جناب اجے پرکاش ساہنی ، ٹیلی کمیونی کیشن کے محکمے کی سکریٹری محترمہ ارونا سندا راجن ، سی بی ڈی ٹی کے چیئرمین جناب پرمود چندر مودی ،سی بی آئی سی کے چیئرمین جناب پی کے داس اور پرنسپل اقتصادی مشیر جناب سنجیو سانیال نیز وزارت خزانہ کے دیگر سینئیر افسران نے شرکت کی ۔
ڈجیٹل معیشت اوراسٹارٹ اپس کے نمائندوں نے بگ ڈاٹا ، ڈجیٹل بنیادی ڈھانچے کی تعمیر کے سلسلے میں اپنے خیالات کا اظہار کیا اور تجویزیں پیش کیں کیونکہ یہ چیزیں بھارت کے اندر تحقیق اور ترقی  کو بڑھانے اور انہیں ترغیبات فراہم کرنے کے لئے بھارتی معیشت میں بڑے چیلنج کی حیثیت رکھتی ہیں ۔ ماہرین نے اپنے اپنے شعبوں میں درپیش مسائل پر تبادلہ خیال کرنے کے ساتھ ساتھ ان مسائل کے حل کے بارے میں تجویزیں پیش کیں ۔ مختلف تجویزوں میں اسٹارٹ اپس کی ترقی نیز بہت چھوٹی ،چھوٹی اور درمیانہ درجے کی صنعتوں  کی ترقی کا معاملہ بھی زیر غور آیا ۔
میٹنگ میں شرکت کرنے والوں میں شری وشو کرما اسکل یونیورسٹی کے وائس چانسلر جناب راج نہرو فیڈریشن کرناٹکا چیمبرس آ ف کامرس اینڈ انڈسٹری  کے سکریٹری جنرل جناب ایچ اے سی پرساد ، آئی آئی ایم روہتک کے ڈائریکٹر جناب دھیرج شرما ، این اے ایس ایس سی او ایم کی صدر محترمہ دیب جانی گھوش ، ٹی سی ایس کے نائب صدر اور کنٹری ہیڈ جناب اُجول ماتھر ، ٹیلی کام اکوپمنٹ مینوفیکچررس ایسوسی ایشن آف انڈیا  کے چیئر مین جناب راجیو مہروترہ ، براڈ بینڈ انڈیا فورم کے صدر جناب ٹی وی رام چندرن ، الیکٹرانک اینڈ کمپیوٹر سافٹ وئیر ایکسپورٹ پرموشن کونسل کے چیئر مین جناب مندیپ سنگھ پوری ، انٹرنیٹ اینڈ موبائل ایسوسی ایشن آف انڈیا  کے صدر ڈاکٹر سبھورے ، ایچ سی ایل ٹکنالوجیز لمیٹڈ کے سی ایف او جناب پرتیک اگروال وپرو کے چیف فائننشیل آفیسر جناب جتن دلال ، ریلائنس جی آئی او کی نائب صدر محترمہ وشاکھا سیگل ، مینوفیکچررس ایسوسی ایشن فار انفارمیشن ٹکنالوجی  کے سی ای او جناب جارج پال ای ایل سی آئی این اے الیکٹرانک انڈسٹریز ایسوسی ایشن آف انڈیا کے صدر جناب امرت منمانی انڈیا سیلولر اینڈ الیکٹرانکس ایسوسی ایشن کےچیئر مین جناب پنکج موہندرو اور سی او ڈی دہلی کے جناب سورج شرما اور دیگر اہمیت شخصیتیں شامل تھیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2478
(Visitor Counter : 75
وزیراعظم کا دفتر
نو روز کے موقع پر قوم کو وزیر اعظم کی مبارک باد
نئی دلّی ، 22 مارچ ؍وزیر اعظم جناب نریندر مودی نے نو روز کے موقع پر قوم کو مبارک باد پیش کی ہے ۔ اپنے پیغام میں وزیر اعظم نے کہا ہے کہ ’’ نو روز مبارک ہو ! امن اور خوش حالی سے بھر پور سال کے لئے دعا کرتا ہوں ۔ وزیر اعظم نے مزید کہا ہے کہ ہر شخص خوش اور اچھی صحت سے ہم کنار ہو ۔ ‘‘
۔ ۔ ۔ ۔ ۔ ۔
(U . 1639
م ۔ ر ۔ ر۔ .
وزیراعظم کا دفتر
وزیراعظم نے برکس لیڈروں کی اختتامی میٹنگ میں شرکت کی
وزیراعظم جناب نریندر مودی نے 22 اگست 2023 کوجنوبی افریقہ کے شہر جوہانسبرگ کے سمرپلیس میں برکس لیڈروں کی اختتامی میٹنگ میں شرکت کی۔
سمرپلیس میں پہنچنے پر وزیراعظم کا جنوبی افریقہ کے صدر اور 15ویں برکس سمٹ کے صدر نشیں عالی جناب سیرل رامافوسا نے پرتپاک خیرمقدم کیا۔
اختتامی میٹنگ، جو ایک قریبی حلقہ بنا کر منعقد ہوئی تھی، عالمی پیش رفت پر تبادلہ خیال کےلیے برکس لیڈروں کے لیے ایک موقع اور عالمی چیلنجوں کا حل تلاش کرنے کےلیے برکس پلیٹ فارم کو بروئے کار لانے کےلیے ایک راستہ تھا۔
شمال مشرقی ریاستوں کی ترقی کی وزارت
شمال مشرقی ریاستوں کی ترقی کی وزارت نے‘‘ ہر گھر دھیان’’ مہم کے تحت دھیان اور دماغی صحت پر ایک گھنٹے کے تعارفی سیشن کا انعقاد کیا
‘‘آزادی کا امرت مہوتسو’’ کے زیراہتمام، شمال مشرقی ریاستوں کی ترقی کی وزارت  نے نئی دلی کےوگیان بھون انیکسی میں اپنے افسران؍عملے کے لئے‘‘ہر گھر دھیان’’ مہم کے تحت دھیان اور دماغی صحت پر ایک گھنٹے کے تعارفی سیشن منعقد کیا۔
سیشن کی صدارت آرٹ آف لیونگ کی محترمہ ارونیما سنہا اور جناب سویاش راج شیوم نے کی۔
اس سیشن میں ذہنی اور جذباتی صحت کی طرف شرکاء کی توجہ مرکوز کی گئی۔ دھیان کی ایک سادہ اور آسان مشق متعارف کرائی گئی اور خود کو بہتر بنانے کے مسلسل سفر کے لئے وافر مقدار میں مواد فراہم کیا گیا۔
شمال مشرقی ریاستوں کی ترقی کی وزارت  مستقبل قریب میں تمام شعبہ ہائے زندگی سے تعلق رکھنے والے لوگوں کے لئےدھیان اور دماغی صحت کی مشق کے عمل کو نئی بلندیوں تک لے جانے کی خواہش رکھتی ہے۔
نوجوانوں کے امور اور کھیل کود کی وزارت
عالمی یوم خواتین 2023 منانے کے لیے 10 شہروں میں کھیلو انڈیا دس کا دم ٹورنامنٹ کا انعقاد کیا جائے گا۔ ایلیٹ خواتین کھلاڑی لڑکیوں کے لیے نیک خواہشات کا اظہار کرتی ہیں
کھیلوں کا محکمہ، نوجوانوں کے امور اور کھیلوں کی وزارت 10 سے 31 مارچ تک کھیلو انڈیا دس کا دم ایونٹ منعقد کرنے کے لیے تیار ہے، جسے خواتین کے عالمی دن 2023 کے جشن کے طور پر منعقد کیا جا رہا ہے۔ یہ پہلی بار ہے کہ اس طرح کی کھیلوں کی پہل بین الاقوامی ایونٹ کا جشن منانے کے لیے ہو رہی ہے اور مرکزی وزارت نے ٹورنامنٹ کے انعقاد کے لیے کل 50 لاکھ روپے کے بجٹ کو منظوری دی ہے۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر 10 مارچ کو قومی دارالحکومت کے جواہر لعل نہرو اسٹیڈیم میں ہونے والی تقریب کی افتتاحی تقریب میں موجود رہیں گے۔ ٹورنامنٹ میں 10 کھیل شامل ہیں جو ملک کے 10 شہروں میں منعقد ہوں گے۔ تقریباً 15000 خواتین کھلاڑی شرکت کریں گی۔
ہندوستانی ہاکی اسٹار رانی، باکسر نکھت زرین سمیت ملک کی سرکردہ خواتین ایتھلیٹس نے حصہ لینے والی لڑکیوں کو خوش کرنے اور ان کے لیے نیک خواہشات کا اظہار کرتے ہوئے ویڈیوز پوسٹ کی ہیں۔ کچھ نامور کھلاڑی بھی منتخب مقامات پر اس پروگرام میں شامل ہوں گے جبکہ کامیابی حاصل کرنے والی خواتین کو بھی اعزاز سے نوازا جائے گا۔ کھیلوں کے جو ضوابط/ ڈسپلن ایونٹ کا حصہ ہوں گے ان میں کھو کھو، ووشو، ریسلنگ، فینسنگ، تیر اندازی، تیراکی، باسکٹ بال، جوڈو، ایتھلیٹکس اور یوگاسن شامل ہیں۔
اس ٹورنامنٹ کے انعقاد کا بنیادی مقصد ان خواتین کھلاڑیوں کو پلیٹ فارم مہیا کرنا ہے جو قومی/ریاستی سطح کے مقابلوں میں حصہ لینے سے قاصر تھیں اور اس بات کو بھی یقینی بنانا ہے کہ مسابقتی کھیل غیر استعمال شدہ جغرافیائی علاقوں تک پہنچیں۔ مقامات کی فہرست کے لیے یہاں کلک کریں۔
ش ح۔ ش ت۔ج
Uno-2412
(Visitor Counter : 67
کامرس اور صنعت کی وزارتہ
تیل سے بنے ہوئے کھانے اور تیل سے بنے ہوئے کھانے کی مصنوعات کی برآمدات
کامرس اور صنعت کی وزیر مملکت محترمہ انوپریا پٹیل نے آج لوک سبھا میں تحریری جواب میں بتایا کہ تیل سےبنے ہوئے کھانے کی برآمد میں کمی آئی ہے۔ 2018-19 میں تیل سے بنے ہوئے کھانے کی برآمدات 4493293 ٹن تھی جو سال 2019-20 میں کم ہو کر 2655789 ٹن رہ گئی جس کی وجہ گھریلو مارکیٹ میں مصنوعات کی بہتر قیمت کی وصولی ہے۔ اس کے بعد سال 2020-21 میں برآمدات میں زبردست اضافہ ہوا اور کل برآمدات 4366554 ٹن یعنی 91.45 فیصد کی نمو ہوئی ۔ مزید برآں، ستمبر 2021 تک، سال 2020-21 میں اسی مدت کے دوران تیل سے بنے کھانے کی برآمدات میں 1.69 فیصد اضافہ ہوا ہے۔
خوراک کو ڈبہ بند کرنےکی صنعتوں کی وزارت  پردھان منتری کسان سمپدا یوجنا  ، پردھان منتری خوراک کو ڈبہ بند کرنے کی بہت چھوٹی صنعتوں کی باقاعدگی کی پردھان منتری اسکیم   اور پروڈکٹ لنکڈ انسینٹیو  اسکیم جیسی مختلف اسکیمیں نافذ کررہی ہے تاکہ جدید بنیادی ڈھانچے کی تشکیل، فوڈ مینوفیکچرنگ یونٹ کی اپگریڈنگ یا قیام، گل سڑ جانے والی اشیا میں ویلیو چین ڈیولپمنٹ اور خوراک کوڈبہ بند کرنےوالی بہت چھوٹی صنعتوں کے قیام اور ان کی گریڈیشن کےلئے مالی تکنیکی اور کاروباری تعاون فراہم کیا جاسکے۔یہ اسکیمیں آئل مل صنعت کے لئے بھی دستیاب ہیں ۔
تیل سے بنے کھانوں سمیت زرعی برآمدات کو فروغ دینے کے لیے، حکومت نے ہندوستانی زراعت کی برآمدی صلاحیت کو بروئے کار لانے اور کسانوں کی آمدنی بڑھانے کے لیے ایک جامع ایگریکلچر ایکسپورٹ پالیسی  متعارف کرائی ہے۔ کامرس کامحکمہ، برآمدات کو فروغ دینے نیز زرعی برمدآ ت کی اسکیم کےلئے تجارتی بنیادی ڈھانچہ اور مارکیٹ تک رسائی کے اقدامات کی اسکیم کے لیے کئی دیگر اسکیموں کے ذریعے مدد فراہم کرتا ہے، اس کے علاوہ میرین پراڈکٹس ایکسپورٹ ڈویلپمنٹ اتھارٹی  ، زرعی اور پروسیسڈ کی ایکسپورٹ پروموشن اسکیموں کے تحت زرعی مصنوعات کے برآمد کنندگان کے لیے بھی مدد دستیاب ہے۔ فوڈ پراڈکٹس ایکسپورٹ ڈویلپمنٹ اتھارٹی ، ٹی بورڈ، کافی بورڈ اور اسپائسز بورڈ کے تحت زرعی مصنوعات کے برآمدات کاروں کے لئے امداد بھی دستیاب ہے۔ حکومت نے زرعی مصنوعات کی برآمد کے لیے مال برداری کے نقصان کو کم کرنے کی خاطر، مال برداری کے بین الاقوامی حصے کے واسطے مدد فراہم کرنے کی غرض سے ایک مرکزی سیکٹر اسکیم 'ٹرانسپورٹ اور مارکیٹنگ اسسٹنس فار مخصوص ایگریکلچر پروڈکٹس' بھی متعارف کروائی ہے۔
یو پی ایس سی
سول سروس  امتحان، 2021 کے نتائج، اُن امیدواروں کے لیے جنہیں انڈین فاریسٹ سروس  امتحان، 2021 میں داخلہ کے لیے اہل قرار دیا گیا ہے
مورخہ 10 اکتوبر، 2021 کو منعقد سول سروس  امتحان، 2021 کے ذریعے لیے گئے اسکریننگ ٹیسٹ کی بنیاد پر، درج ذیل رول نمبر والے امیدواروں نے انڈین فاریسٹ سروس  امتحان، 2021 میں داخلہ کے لیے اہلیت حاصل کر لی ہے۔
ان امیدواروں کی امیدواری عارضی ہے۔ امتحان کے ضابطوں کے مطابق، ان تمام امیدواروں کو انڈین فاریسٹ سروس  امتحان، 2021 کے لیے تفصیلی درخواست فارم-1  میں دوبارہ درخواست کرنی ہوگی۔ ڈی اے ایف-1 کو بھرنے اور جمع کرنے کی تاریخوں اور اس سے متعلق اہم ہدایات کا اعلان، کمیشن کی ویب سائٹ کے ذریعے وقت پر کیا جائے گا۔
امیدواروں کو یہ اطلاع بھی دی جاتی ہے کہ سول سروس  امتحان، 2021 کے ذریعے لیے گئے اسکریننگ ٹیسٹ کے نمبر، کٹ آف نمبر اور جواب کی کنجی، انڈین فاریسٹ سروس امتحان، 2021 کے حتمی نتیجہ کا اعلان ہونے کے بعد ہی کمیشن کی ویب سائٹ https://upsconline.nic.in پر اپ لوڈ کیے جائیں گے۔
پبلک سروس کمیشن کا سہولیاتی مرکز ہے، جو کمیشن کے احاطہ میں امتحان کے ہال کی عمارت کے پاس واقع ہے۔ امیدوار، درج بالا امتحان کے اپنے نتائج کے بارے میں کوئی بھی معلومات/وضاحت کمیشن کے مذکورہ سہولیاتی مرکز سے، ذاتی طور پر یا ٹیلی فون نمبر 23385271-011، 23098543-011 یا 23381125-011 پر کام کے تمام دنوں میں صبح 10.00 بجے سے شام کے 5.00 بجے تک حاصل کر سکتے ہیں۔ امیدوار، پبلک سروس کمیشن کی ویب سائٹ https://upsconline.nic.in کے ذریعے بھی اپنے نتائج سے متعلق معلومات حاصل کر سکتے ہیں۔
نتائج کے لیے یہاں کلک کریں:
بجلی کی وزارت
آر ای سی کو ’ مہا رتن ‘ کمپنی کا درجہ دیا گیا
آر ای سی کو مرکزی سرکاری سیکٹر کی کمپنیوں میں ’ مہارتن ‘ کے درجے سے نوازا گیا ہے ۔ اس طرح آر ای سی کو اپنی سرگرمیوں اور مالی سرگرمیوں میں زیادہ خودمختاری دی گئی ہے۔ اس کے لئے حکم نامہ وزارت خزانہ کے تحت سرکاری کمپنیوں کے محکمے کے ذریعے کل جاری کیا گیا ۔ 1969 ء میں قائم آر ای سی این بی ایف سی کی ایک کمپنی ہے ، جس میں پورے بھارت میں بجلی کے سیکٹر میں فائنانسنگ اور ترقی پر توجہ دی جاتی ہے ۔
آر ای سی کو تفویض کیا گیا ’ مہا رتن ‘ کا درجہ مالی فیصلے لینے کے لئے کمپنی کے بورڈ کو اضافی اختیارات فراہم کرے گا ۔ سی پی ایس ای ، مہا رتن کا بورڈ مالیاتی مشترکہ منصوبوں اور مکمل ملکیت والی ذیلی کمپنیوں کو شروع کرنے کے لئے ایکویٹی سرمایہ کاری کر سکتا ہے اور بھارت اور بیرون ملک انضمام اور کمپنیوں کی خریداری کا کام کر سکتا ہے، بشرطیکہ متعلقہ سی پی ایس ای کی کل مالیت کا 15 فی صد ہو یا ایک پروجیکٹ کے لئے 5000 کروڑ روپئے تک محدود ہو ۔ بورڈ اہلکاروں اور انسانی وسائل کے انتظام اور تربیت سے متعلق اسکیموں کی تشکیل اور ان پر عمل درآمد بھی کرسکتا ہے۔ اس کے ساتھ ہی آر ای سی ٹیکنالوجی کے مشترکہ پروجیکٹوں میں شامل ہو سکتا ہے یا دوسروں کے ساتھ کلیدی اتحاد کر سکتا ہے ۔
آر ای سی کے سی ایم ڈی جناب وویک کمار دیوانگن نے کہا ہے کہ آر ای سی نے کووڈ – 19 کی عالمی وباء کے دوران بھی اپنی موافقت، لچک اور مستقل کارکردگی کی وجہ سے یہ کامیابی حاصل کی ہے ۔ انہوں نے کہا کہ کالی سال 2022 ء میں آر ای سی نے اب تک کا سب سےز یادہ کل منافع 10046 کروڑ روپئے کمایا ہے اور اپنی سستی وسائل کے بندوبست اور مضبوط مالی پالیسیوں کی وجہ سے اس کی حیثیت 50986 کروڑ روپئے تک پہنچ گئی ہے ۔آر ای سی نے ڈی ڈی یو جی جے وائی اور سوبھاگیہ جیسی حکومت ہند کی فلیگ شپ اسکیموں کی کامیابی میں کلیدی رول ادا کیا ہے اور ملک میں گاؤوں اور گھروں میں برق کاری کے حصول میں بڑا تعاون کیا ہے ۔ آر ای سی سردست ، مالیاتی اور آپریشنل مسائل کو دور کرنے کے لئے تقسیم کے شعبے کو بہتر بنانے کے لئے تقسیم کاری کے سیکٹر کی جدید اسکیم  کے لئے نوڈل ایجنسی کا کردار ادا کر رہا ہے۔ ہم اپنے تمام فریقین کا شکریہ ادا کرتے ہیں ، جنہوں نے کمپنی پر اپنا بھروسہ جتایا ہے اور خاص طور پر ہمارے ملازمین کا ، جنہوں نے ہمارے آپریشنز کے پانچ دہائیوں سے زائد عرصے تک اپنی غیر متزلزل حمایت فراہم کی ہے ۔ جناب دیوانگن نے کہا کہ ہم بجلی کی وزارت کا تہہ دل سے شکریہ ادا کرتے ہیں ، جس کی رہنمائی اور حمایت اس کامیابی کو ممکن بنانے میں کلیدی حیثیت رکھتی ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10561
(Visitor Counter : 105
کیمیکلز اور فرٹیلائزر کی وزارت
کووڈ-19 کی وجہ سے بڑھتی ہوئی مانگ کو پورا کرنے کے لئے بنگال کیمیکلز و فارما سوئیٹکل لمیٹڈ نے ایک ہی دن میں فنائل کی 51 ہزار 960 بوتلیں تیار کرنے کا ریکارڈ قائم کیا
کووڈ-19 پھوٹ پڑنے کے بعد سے فنائل کی ماہانہ فروخت 4.5 کروڑ روپے سے 6 کروڑ روپے تک پہنچ گئی
نئی دہلی،25؍اگست، بنگال کیمیکلز و فارما سوئیٹکل لمیٹڈ  نے ، جو کیمیاوی مادوں اور کیمیاوی کھادوں کی وزارت کے تحت ایک عوامی شعبے کی صنعت ہے، کووڈ – 19 وبا کے پھیلنے کے بعد سے کئی گنا بڑھی ہوئی مانگ کو پورا کرنے کے لئے پیداوار کی سرگرمیوں میں اضافہ کردیا ہے۔ اس نے ایک ہی دن میں فنائل کی 51 ہزار 960 بوتلیں تیار کرکے ابھی تک کا سب سے بڑا ریکارڈ قائم کیا ہے۔ اس کامیابی کا سہرا مغربی بنگال میں شمالی 24 پرگنہ یونٹ بی سی پی ایل پانی ہٹی کو جاتا ہے۔
کیمیاوی مادوں اور کیمیاوی کھادوں کے مرکزی وزیر جناب ڈی وی سدانند گوڑا نے کمپنی کی انتظامیہ اور ملازمین کو ابھی تک کی سب سے زیادہ پیداوار کا ریکارڈ قائم کرنے کے شاندار کام پر مبارک باد دی ہے۔
بی سی پی ایل کے ڈائریکٹر  جناب پی ایم چندریا نے کہا ’’ بی سی پی ایل کی 120 سالہ تاریخ میں یہ ابھی تک کا سب سے بڑا ریکارڈ ہے۔ جولائی 2020 میں ہم نے ایک دن میں فنائل کی 38 ہزار بوتلیں تیار کی تھیں۔ ایک ہی مہینے میں کمپنی نے اس میں مزید اضافہ کیا اور اب کمپنی ایک دن میں فنائل کی 50 ہزار سے زیادہ بوتلیں تیار کرسکتی ہے۔ 23 اگست 2020 کو 51 ہزار 960 بوتلیں تیار کی گئی تھیں‘‘۔
بی سی پی ایل نے کہا کہ وہ کووڈ – 19 وبا سے پہلے روزانہ 15 ہزار بوتلیں تیار کیا کرتی تھی۔ ’’ فنائل کی ماہانہ فروخت تین سے ساڑھے تین کروڑ روپے تک کی تھی۔ کووڈ -19 وبا کے بعد سے یہ پیداوار ساڑھے چار کروڑ روپے سے 6 کروڑ روپے کے درمیان ہوگئی، جو اس فنائل کی بہت بڑی مانگ کا واضح اشارہ ہے‘‘۔
ملازمین سبھی اتوار اور چھٹیوں کے دنوں میں کووڈ -19 وبا کی صورت حال کے باوجود 20 اکتوبر  تک دو شفٹوں میں کام کریں گے تاکہ صفائی ستھرائی سے متعلق فنائل کی بہت بڑی مانگ کو پورا کیا جاسکے۔
بنگال کیمیکلز و فارما سوئیٹکل لمیٹڈ بھارت کی وہ پہلی دوا ساز کمپنی ہے، جو بہت سے گھریلو ، اور صنعتی مصنوعات تیار کرتی ہیں۔
۔۔۔۔۔۔۔۔۔۔۔۔۔۔۔۔۔۔

U-4798
(Visitor Counter : 181